Twee polisie-hoës geskors oor korrupsieTwee senior polisiebeamptes is Sondag met onmiddellike effek geskors vir hulle beweerde betrokkenheid in korrupte aktiwiteite. Lt.genl. Solomon Makgale, woordvoerder van die polisie, sê brig. Mathapelo Merriam Mangwane, hoof van die sentrale vuurwapenregister, en brig. Hlamane Elias Mahlabane, hoof van die afdeling vir vuurwapenlisensies, is Sondag sonder betaling geskors. The Star het Dinsdag berig dat Mangwane daarvan beskuldig word dat hy omkoopgeld van ŉ werknemer by ŉ vuurwapenwinkel in Johannesburg ontvang het vir die verkryging van vuurwapenlisensies. ŉ Derde beampte, ŉ administratiewe klerk, het intussen ŉ brief ontvangmet ŉ kennisgewing van die voorneme om haar te skors. “Sy is tot Woensdag gegee om ŉ voorlegging te doen oor hoekom sy nie geskors moet word nie.” Makgale sê dit is teleurstellend dat diegene wat geskors is die verantwoordelikheid gehad het om die vuurwapenregister uit te sorteer.